OpenLLM-France/wikimedia huggingface dataset:
# Satèl·lit asteroidal

Un satèl·lit asteroidal és un asteroide que gira a l'entorn d'un altre asteroide. Els asteroides poden tenir llunes, en alguns casos de molta grandària. Els asteroides amb llunes grans generalment s'anomenen asteroides binaris. El terme asteroide doble s'usa a vegades per als sistemes en què l'asteroide i la seva lluna són aproximadament de la mateixa grandària.
L'origen de les llunes asteroidals no es coneix amb certesa, i hi ha una varietat de possibilitats. Una teoria àmpliament acceptada és que estes llunes de l'asteroide es formen de les runes expulsades per l'asteroide primari després d'un impacte. Poden formar-se altres aparellaments quan un asteroide xicotet és capturat per la gravetat d'un de més gran.
La primera lluna asteroidal identificada va ser Dàctil, que gira a l'entorn de (243) Ida. La va descobrir la sonda Galileu el 1993. La segona es va descobrir al voltant de (45) Eugenia el 1998. Unes 37 llunes asteroidals s'han descobert amb telescopis des de la Terra. S'han descobert les llunes asteroidals orbitant el cinturó principal, els asteroides troians, els asteroides Apol·lo, i el cinturó de Kuiper. El 2005, es van descobrir dues llunes girant a l'entorn de l'asteroide (87) Sylvia, que és el primer asteroide triple conegut.
Un exemple d'un asteroide doble és (90) Antiope, en què dos components iguals en grandària giren a l'entorn del centre comú de gravetat.

## Asteroides notables amb les seves llunes

| Nom | Tipus orbital | Diàmetre (km) | Nom del satèl·lit | Diàmetre del satèl·lit (km) | Distància entre els dos (km) |
| (22) Cal·líope | cinturó principal | 181 | (22) 1 Linus | 38 | 1.063 |
| (45) Eugenia | cinturó principal | 215 | (45) 1 Petit-Prince | 13 | 1.190 |
| (87) Sylvia | cinturó principal | 261 | (87) 1 Ròmul | 15 | 1.370 |
| " | " | " | (87) 2 Rem | 7 | 706 |
| (90) Antiope | cinturó principal | 85 | S/2000 (90) 1 | 85 | 170 |
| (107) Camilla | cinturó principal | 223 | S/2001 (107) 1 | 9 | 1.000 |
| (121) Hermione | cinturó principal | 209 | S/2002 (121) 1 | 13 | 795 |
| (243) Ida | cinturó principal | 108 | (243) 1 Dàctil | 1.4 | 108 |
| (283) Emma | cinturó principal | 148 | S/2003 (283) 1 | 12 | 370 |
| (617) Patrocle | asteroide troià | 105 | S/2001 (617) 1 | 95 | 610 |
| (762) Pulcova | cinturó principal | 137 | S/2000 (762) 1 | 20 | 810 |
| (1509) Esclangona | cinturó principal | 12 | S/2003 (1509) 1 | 4 | 140 |
| (3671) Dionís | Asteroide Apol·lo | 7 | S/1997 (3671) 1 | 0.4 | 140 |
| (3749) Balam | cinturó principal | 1.5 | S/2002 (3749) 1 | 1.5 | 350 |
| (26308) 1998 SM$_{165}$ | TNO | 465 | S/2001 (26308) 1 | 180 | 6.000 |
| (47171) 1999 TC$_{36}$ | Plutí | 680 | S/2001 (47171) 1 | 290 | 8.000 |
| (66391) 1999 KW₄ | Asteroide Apol·lo | 1.2 | S/2001 (66391) 1 | 0.4 | 2.2 |

## Enllaços externs

* Asteroides amb satèl·lits.
# Molleró de roure

El molleró de roure (Leccinellum crocipodium) també anomenat molleró d'estiu i alzinenc d'estiu, és un molleró que prefereix els dies càlids, de l'ordre dels boletals.

## Morfologia

Bolet robust; poc desenvolupat; gregari; de fins a 15 cm de diàmetre; barret d'hemisfèric a convex; de bru groguenc a falb o canyella, sovint amb tints olivacis, amb l'edat embruneix; superfície seca, vellutada, rugulosa; sovint clivellada o tessel·lada; les clivelles sovint amples, de manera que permet observar el color de la carn subjacent; cutícula de no separable a només lleugerament separable; marge curtament excedent, no supera 1 mm.
Tubs de groc pàl·lid a groc llimona, de bru vermellosos a bru ocracis al frec; porus de groc pàl·lid a groc llimona, de bru vermellosos a bru ocracis al frec.
Cama fusiforme, més engruixida al peu; de longitud propera al diàmetre del barret; groguenca a groc pàl·lida a la part superior, de groc més marcat cap al peu; amb aspres escamoses, especialment al peu, de groguenques a brunes amb l'edat i el frec; sovint ordenades en fileres.
Carn de cremosa a groguenca; de grisenca a negrosa amb el temps, en els llocs fracturats, clivellats o en les cavernes.

## Hàbitat

Des de l'estiu a la tardor; primordialment en terrenys àcids, des de la muntanya mitjana a la muntanya mediterrània; de tendència termòfila, el podrem trobar sempre en boscos de planifolis, vora roures, alzines, castanyers i faigs.

## Comestibilitat

Comestible, cal eliminar la cama.

## Comentaris

Pot generar confusions el mataparent dolç (Hemileccinum impolitum) però la carn d'aquesta espècie no ennegreix al tall i la carn del peu olora a iodoform.

## Referències

* 1 2 3 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* 1 2 3 Læssøe, Thomas; Petersen, Jens H. Fungi of Temperate Europe. Princeton: Princeton University Press, 2019. ISBN 9780691180373.
* 1 2 «Molleró de roure (Leccinellum crocipodium) · micopedia.cat». [Consulta: 8 agost 2023].
* ↑ Llistosella, Jaume. «Mòdul Fongs. Banc de Dades de Biodiversitat de Catalunya. Generalitat de Catalunya i Universitat de Barcelona.», 2013.
# Selena Millares

Selena Millares (Las Palmas de Gran Canària, 1963) és una escriptora i filòloga espanyola.
Va néixer a Las Palmas de Gran Canària, i es va doctorar en Literatura a la Universitat Complutense de Madrid. Les seves tasques l'han portat a residir a Minneapolis, París, Berlín, Santiago de Xile i l'Alguer. Des de 1996 és professora a la Universitat Autònoma de Madrid. És autora d'obres d'assaig i de creació (poesia, narrativa, pintura), que proposen un diàleg interdisciplinari i un retorn a l'humanisme originari, amb la seva concepció integral de l'art i el pensament.

## Premis

* 2013, Premi Internacional de Poesia Ciutat de Sassari, Itàlia.
* 2014, Premi Internacional de Literatura Antonio Machado, Cotlliure, França.

## Creació

* Páginas de arena (poesia), 2003
* Isla del silencio (poesia), 2004
* Cuadernos de Sassari (poesia), 2013
* Sueños del goliardo. Poemas pintados, 2013
* Isla y sueño (catàleg de pintura), 2014
* El faro y la noche (novela), 2015

## Assaig

* La maldición de Scheherazade, 1997
* Rondas a las letras de Hispanoamérica, 1999
* Neruda: el fuego y la fragua, 2008
* La revolución secreta, 2010
* De Vallejo a Gelman, 2011
* Prosas hispánicas de vanguardia, 2013

## Referències

* ↑ http://www.uam.es/selena.millares
* ↑ «Fondation Antonio Machado». Arxivat de l'original el 2015-04-02. [Consulta: 2 maig 2015].

## Enllaços externs

* Entrevista sobre Neruda: “El foc i la farga” a Casa d'Amèrica a YouTube
* El Centre d'Arts Plàstiques del Cabildo grancanari inaugura la mostra de Selena Millares ‘Isla y sueño' Arxivat 2015-04-02 a Wayback Machine.
* Pàgina web de Selena Millares (UAM) Arxivat 2016-03-03 a Wayback Machine.
* Selena Millares a Crimic Paris Sorbonne Arxivat 2014-06-17 a Wayback Machine.
* Selena Millares a Dialnet
# Rovnets

Rovnets (en rus: Ровнец) és un poble de l'óblast d'Oriol, a Rússia, segons el cens del 2010 tenia 56 habitants, pertany al municipi de Kapitànovka.

## Referències

* ↑ «Схема территориального планирования Верховского района Орловской области». Федеральная государственная информационная система территориального планирования (ФГИС ТП).
* ↑ «Kolodetskiy». GeoNames.
# Jackie Espinosa

Juan Espinosa Johnson (Plattsburgh, Nova York, 10 de juliol de 1965), conegut al principi de la seva carrera com Jackie Johnson i posteriorment com Jackie Espinosa és un exjugador de bàsquet amb doble nacionalitat nord-americana i espanyola. Amb els seus 1.96 metres d'alçada jugava a la posició d'aler.

## Carrera esportiva

Després de jugar en diversos equips d'instituts i universitats dels Estats Units va debutar professionalment al Fórum Filatélico de la lliga ACB la temporada 1991-92. Hi va jugar dues temporades abans de passar per diferents equips de la lliga espanyola: el Coren Ourense, el CB Fuenlabrada (a la lliga EBA) i el Grupo AGB Huesca, abans de fitxar la temporada 1996-97 pel Joventut de Badalona. A Badalona, on hi jugaria dues temporades, guanyaria la Copa del Rei l'any 1997, i en seria subcampió el 1998. Després jugaria al Lobos Caja Cantabria la temporada 98-99, començaria la temporada següent al Near East Atenas de la lliga grega, on estaria fins al mes de febrer del 2000, passant a jugar al Cabitel Gijón fins al final de la temporada que havia iniciat a Grècia, i finalment al Caja Rural Melilla, on es retiraria la temporada 2000-01.

## Referències

* ↑ Jackie Espinosa jugador a l'ACB
* ↑ «Jackie Espinosa, aún muy vivo» (en castellà). ACB [Consulta: 6 juliol 2018]. Arxivat 7 de juliol 2018 a Wayback Machine. «Còpia arxivada». Arxivat de l'original el 2018-07-07. [Consulta: 6 juliol 2018].
# Oriol Texidor

Oriol Texidor Martínez (Barcelona, 30 de setembre de 1974) és un artista multidisciplinar català.

## Biografia

Va estudiar arquitectura a l'Escola Tècnica Superior d'Arquitectura del Vallès i a la Universitat Politècnica de Catalunya. Va introduir-se al món de les arts plàstiques de manera autodidacta, mitjançant un viatge de quatre anys per visitar i estudiar els principals museus d'art europeus. Després es va retirar als Pirineus, on aquest temps de retir li permetria assimilar tota aquesta experiència i desenvolupar un estil artístic propi.

## Obra

Va fer les primeres creacions el 2002, adaptant la tècnica i el mitjà al tema que volia representar i per assolir-ho va incorporar diferents tècniques com el gravat, la impressió digital, la fotografia, l'escultura o el vídeo. A través de la seva obra l'autor ha pretès comprendre l'evolució de la condició humana i poder ascendir espiritualment. Ha participat a més d'un centenar d'exposicions, tant individuals com col·lectives, i la seva obra està present a nombroses col·leccions d'arreu del món. Ha estat artista resident convidat per diversos museus nacionals i internacionals (Manresa, Barcelona, Maastricht, Capellades, La Bisbal, Essaouira) i és assessor de projectes artístics per a estudiants internacionals. A més, ha estat docent en diversos centres com l'Escola Massana i ha impartit nombrosos tallers d'escultura, pintura i dibuix. El 2007 va tornar a l'arquitectura per crear el taller "Ar+quitectura plàstica", especialitzat en la creació de projectes artístics en arquitectura. A més, ha plasmat el seu pensament en dos llibres col·lectius: Espirituals sense religió, de Laia de Ahumana (Fragmenta, 2015), i L'experiència contemplativa, d'Olga Fajardo (Kairós, 2017).

## Premis i reconeixements

* Concurs Internacional d'Escultura Anchipurac esCultura (San Juan de la Frontera, Argentina, 2018)
* Primer premi a la Beca Cal Massó d'Art Contemporani (Reus, 2008)
* Primer premi a la Biennal de Pintura Jove de la Generalitat de Catalunya (2004)
* Primer premi del Premi Internacional de Pintura del Cercle de Belles Arts de Lleida (Lleida, 2003)
* Primer premi del Concurs de Pintura Jaurena Art (L'Hospitalet de Llobregat, 2003)
* Premi als Joves Pintors de la Sala Parés (Barcelona, 2002)

## Referències

* ↑ «Oriol Texidor» (en anglès). Metafora Art Therapy.
* ↑ «Inmersión Telúrica, la obra catalana que estará en el Parque Anchipurac» (en castellà). Huarpe, 28-12-2018.
* ↑ «De Barcelona a San Juan: una escultura llega a Anchipurac» (en castellà). Diario 13 San Juan, 28-12-2018.
* ↑ «Oriol Texidor investiga el ritual religiós a Cal Massó». Reus digital, 09-09-2010.
* ↑ «Oriol Texidor parlarà sobre "Art i espiritualitat" a Terrassa». catalunyareligio.cat, 10-04-2017.
* ↑ «Oriol Texidor guanya el I Premi Beca Cal Massó d'Art Contemporani». reusdigital.cat, 10-12-2008.
# Mollete

El mollete o en català bolló és un tipus de pa.

## Andalusia

A Espanya i en especial a Andalusia es coneix com a Mollete un pa de molla tova. És el protagonista conjuntament amb l'oli d'oliva del típic esmorzar andalús. Són famosos a Antequera, on compten amb denominació d'origen.

## Mèxic

Al Mèxic s'acostuma a menjar per a berenar o esmorzar i es pot prendre dolç o salat. Si és dolç sol anar acompanyat de melmelada i salat de frijoles (mongetes mexicanes). En alguns llocs també sol fer-se amb embotits derivats del porc, o amb salses picants, chile verde i tomàquet.

## Referències

* ↑ Segon el DCVB: Bolló [3]: Pa molt petit, rodó i esponjat; cast. mollete (Un Mall. Dicc.)
* ↑ «El mollete de Antequera, el pan con ‘denominación de origen’» (en castellà), 03-09-2021. [Consulta: 24 desembre 2022].

## Enllaços externs

* Mollete d'Antequera (castellà)
# Secret de confessió

El secret de confessió o sigili sacramental és una obligació i un dret que tenen els sacerdots per a absenir-se de revelar les confessions fetes per un o més penitents en el sagrament de la penitència. La revelació del secret comporta pena d'excomunió. El secret de confessió s'aplica fins i tot en aquells casos en que es realitzen confessions de fets no considerats pecat.
| « | El sigili sacramental és inviolable; motiu pel qual està terminantment prohibit al confessor descobrir al penitent, de paraula o de qualsevol altra manera, i per cap motiu. | » |
| — Codi de Dret Canònic, cànon 983,1 |||

## Referències

* 1 2 «Secret de confessió». Enciclopèdia.cat. [Consulta: 23 gener 2019].
* ↑ «Enciclopedia Católica». [Consulta: 23 gener 2019].
# Srećko Horvat

Srećko Horvat (Osijek, Croàcia, 1983) és filòsof, escriptor i activista polític. Després de viure els primers vuit anys de la seva vida exiliat a Alemanya, va tornar a Croàcia el 1991 coincidint amb l'esclat de la guerra civil de Iugoslàvia. Avui és conegut com una de les veus més destacades de la seva generació. Ha escrit a bastament sobre l'actualitat política a Europa i col·labora amb els seus articles a mitjans com ara The Guardian, Al Jazeera o Newsweek. Ha publicat deu llibres, que han estat traduïts a més de 15 idiomes, entre ells What Does Europe Want?, escrit en col·laboració amb Slavoj Žižek (Columbia University Press, 2014), i La radicalidad del amor (Katakrak, 2016), prologat per Eva Illouz. En català s'ha publicat Després de l'apocalipsi (Arcàdia, 2021). És un dels fundadors del Subversive Festival a Zagreb i, amb Ianis Varoufakis, de Democracy in Europe 2025 (DiEM 2025), un moviment paneuropeu que vol impulsar la democràcia i la transparència a Europa.

## Enllaços externs

* , conferència al CCCB el 2017
# Rovira de Sant Amanç

La Rovira de Sant Amanç és un bosc de roures del Moianès situat a cavall dels termes municipals de Calders i de Monistrol de Calders.
Està situada al nord del sector occidental del terme, i al nord-est del terme calderí, És a llevant de la masia de Sant Amanç, al capdamunt de la Serra de la Malesa i al nord-oest de la Païssa.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# James Ensor

James Ensor (Oostende, 13 d'abril de 1860-19 de novembre de 1949) va ser un pintor belga que va participar en els moviments d'avantguarda de començaments del segle xx, especialment en l'expressionisme, i que va destacar per l'originalitat de la seva obra.
Va néixer en una família de la petita burgesia d'Oostende, i només en unes poques ocasions va abandonar la seva ciutat natal. La seva obra, actualment disseminada, es caracteritza per una diversitat de materials, com els retaules, els pallassos, els arlequins.

## Referències

* ↑ «James Ensor». Gran Enciclopèdia Catalana. Barcelona: Grup Enciclopèdia Catalana.
# Llac Burabai

El llac Burabai és un dels llacs de Burabai, al nord del Kazakhstan, al districte de Burabai de la província d'Akmolà, a la part oriental de l'Altiplà de Kokxetau.
L'aigua és clara i el fons és clarament visible. La superfície de l'aigua del llac és majoritàriament oberta, només al llarg de les costes occidentals i nord-oest n'hi ha canyes i joncs. El fons és pla, amb un pendent cap al nord, davant de la costa és sorrenc i rocós, i al centre del llac és fangós.
El llac té diverses badies petites. A la badia del nord-oest hi ha una illa rocosa, Zhumbaktas ("Esfinx"), que té la forma d'un bolet i s'eleva a 20 metres sobre l'aigua. Les costes sud, oest i nord són de granit, algunes vegades s'eleven sobre l'aigua en forma de penya-segats. La costa est és sorrenca, inclinada; prop de la vora de l'aigua s'estén un eix de sorra de 2 a 5 m d'ample, 1,5 m d'alçada.
El llac està situat al territori del Parc nacional de Burabai.
L'aigua del llac és curativa, a la riba oriental hi ha el famós resort de Burabai, així com el Museu de la Natura (Kazakh: Табиғат мұражайы).

## Nom

Totes les ribes del llac estan cobertes de bosc de coníferes, d'aquí el nom - Burabai.
El nom històric: Auliekol en traducció significa "Llac sagrat".
El segon nom històric del llac és Karagaili.

## A la literatura

L'escriptor kazakh Zhanaidar Musin, en el seu llibre «Жер шоктыгы Кокшетау» (Almatí, 1989), anomenat Llac Borovoe "Kumuskol", que significa "llac de plata". La naturalesa de Borovoe es proclama al poema "Kokshetau" de Saken Seifulin:
   L'aigua de Burabai és més límpida que la rosada No es pot negar admiració del seu punt de vista. Its shore’s overgrown with glorious trees La seva riba està coberta de gloriosos arbres.

## Referències

* ↑ «Озеро Боровое (Окжетпес и Жумбактас)», 19-11-2013.
* ↑ «О ГНПП "Бурабай"». Arxivat de l'original el 2015-11-19. [Consulta: 18 febrer 2019].
* ↑ «Музей природы».
* ↑ «Озеро Аулиеколь (Боровое)». Arxivat de l'original el 2015-11-23. [Consulta: 18 febrer 2019].
* ↑ Anzimirov, Grigori Grigorievitx. Петрографический очерк Восточной части Кокчетавского уезда Акмолинской области [Esbós petrogràfic de la part oriental del districte de Kokchetav de la regió d'Akmola] (en rus). Омск. Тип. Акм. Обл. Прав., 1887, p. 2—96 [Consulta: 18 febrer 2019].
# Ashley Westwood

Ashley Roy Westwood (1 d'abril de 1990) és un futbolista professional anglès que juga de centrecampista pel Burnley FC de la Premier League.

## Referències

* 1 2 The PFA Footballers' Who's Who 2010–11. Edimburg: Mainstream Publishing, 2010, p. 433. ISBN 978-1-84596-601-0.
# Silici sobre aïllant

Silici sobre aïllant (SOI en anglès) és una tecnologia de fabricació de circuits integrats que utilitza una capa d'aïllant sobre silici com a substrat. El procés convencional és una capa de silici com a substrat. Amb la tecnologia SOI s'aconsegueix reduir les capacitat paràsites. La capa aïllant està formada per diòxid de silici o safir depenent de les prestacions requerides, safir s'utilitza en aplicacions de ràdiofreqüència.

## Evolució industrial

La implantació de la tecnologia SOI ve donada per la necessitat de la contínua miniaturització dels dispositius electrònics, també coneguda com la llei de Moore. La tecnologia SOI reporta els següents avantatges:
* Capacitat paràsita més baixa.
* Major resistència al latch-up
* Pot treballar a menor tensió d'alimentació VDD.
* Menor dependència de la temperatura.
* Menors corrents de fuita.

## Implementacions

* L'any 2000, IBM amb el processador RS64-IV
* L'any 2001, AMD amb diferents processadors.
* L'any 2001, Freescale amb diferents processadors.

## Vegeu també

* Tecnologia Dielèctric de high-k
* CMOS
* MOSFET
* Wafer

## Referències

* ↑ «What is Silicon-on-Insulator (SOI)? - Definition from WhatIs.com» (en anglès). Search400, 16-03-2017. Arxivat de l'original el 2017-03-16 [Consulta: 16 març 2017]. Arxivat 2017-03-16 a Wayback Machine.
* ↑ «Learn More About FD-SOI - STMicroelectronics» (en anglès). www.st.com. [Consulta: 16 març 2017].
* ↑ «SOI Technical Advantages : SunEdison Semiconductor» (en anglès). www.sunedisonsemi.com. [Consulta: 16 març 2017].
# Monarca de les Santa Cruz

El monarca de les Santa Cruz (Clytorhynchus sanctaecrucis) és un ocell de la família dels monàrquids (Monarchidae).

## Hàbitat i distribució

Habita el terra i la malesa dels boscos de les muntanyes de l'illa de Nendo, a les illes Santa Cruz.

## Taxonomia

Antany es considerava coespecífic amb el monarca gorjanegre (Clytorhynchus nigrogularis). Actualment son classificats com espècies diferents arran Dutson 2006

## Referències

* ↑ «Monarca de les Santa Cruz». Cercaterm. TERMCAT, Centre de Terminologia. Rev. 10/05/2023(català)
* ↑ G Dutson 2006. The Pacific shrikebills (Clytorhynchus) and the case for species status for the form sanctaecrucis. Bulletin of the British Ornithologists’ Club 126: 299–308.
# Simms (Oklahoma)

Simms és una concentració de població designada pel cens dels Estats Units a l'estat d'Oklahoma. Segons el cens del 2000 tenia 295 habitants.

## Demografia

Segons el cens del 2000, Simms tenia 295 habitants, 105 habitatges, i 87 famílies. La densitat de població era de 8,1 habitants per km².
Dels 105 habitatges en un 41% hi vivien nens de menys de 18 anys, en un 68,6% hi vivien parelles casades, en un 10,5% dones solteres, i en un 16,2% no eren unitats familiars. En l'11,4% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,08.
Per edats la població es repartia de la següent manera: un 29,5% tenia menys de 18 anys, un 10,2% entre 18 i 24, un 24,7% entre 25 i 44, un 25,4% de 45 a 60 i un 10,2% 65 anys o més.
L'edat mediana era de 36 anys. Per cada 100 dones de 18 o més anys hi havia 100 homes.
La renda mediana per habitatge era de 20.804 $ i la renda mediana per família de 21.696 $. Els homes tenien una renda mediana de 26.500 $ mentre que les dones 13.750 $. La renda per capita de la població era de 8.529 $. Entorn del 19,5% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Simms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Simms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Maloritxenske

Maloritxenske (en (ucraïnès): Малоріченське, en rus: Малореченское, Malorétxenskoie) és un poble de la República Autònoma de Crimea a Ucraïna, que el 2014 tenia 1.313 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].